[{"text_idx": "#000000", "text": "Rhywun ar dy ochr di"}, {"text_idx": "#000003", "text": "Mae\u2019r stigma sydd ynghlwm a\u0302 bod yn ddigartref yn gallu atal rhai pobl rhag chwilio am help, ond mae pobl yn dod yn ddigartref am sawl rheswm. Efallai bod perthynas yn chwalu, rwyt ti mewn perygl o niwed, yn cael trafferth talu\u2019r rhent, neu mae\u2019r denantiaeth yn dod i ben."}, {"text_idx": "#000004", "text": "Mae byw dan yr un to a\u0302 rhywun yn gallu achosi perthnasau cymhleth. Os yw perthynas dan gymaint o straen fel dy fod di\u2019n teimlo bod rhaid i ti adael, neu fod rhywun yn gofyn i ti adael, mae yna rhai pethau gallet ti geisio i wella\u2019r sefyllfa:"}, {"text_idx": "#000005", "text": "Siarada am y sefyllfa, os yw\u2019n ddiogel i ti wneud hynny. Dewis amser pan fydd neb yn brysur neu rywbeth arall yn tynnu sylw. Efallai gallech chi fynd am dro. Gall hyn helpu sgyrsiau anodd i deimlo\u2019n llai trwm\nByddwch yn onest a\u0302\u2019ch gilydd. Siaradwch am y pethau sydd yn anodd a sut mae\u2019n gwneud i chi deimlo\nCofia wrando a chydnabod eu teimladau nhw hefyd\nMeddyliwch am ffyrdd i wella pethau. Efallai rhannu tasgau ty\u0302 yn deg, talu/cyfrannu at filiau, bod yn ystyriol o bobl eraill a pharchu anghenion pobl am ofod ac amser eu hunain\nCytunwch ar y pethau gallech chi wneud i sicrhau bod byw a\u0302\u2019ch gilydd yn haws\nMeddyliwch am dasgau hwyl i\u2019w gwneud a\u0302\u2019ch gilydd i helpu gwella\u2019r berthynas"}, {"text_idx": "#000006", "text": "Rhy anodd i siarad wyneb i wyneb?Pawb i ysgrifennu eu teimladau ar bapur, yn nodi beth hoffech chi ddigwydd a beth allech chi gynnig i wella pethau. Rhannwch y rhestr a\u0302\u2019ch gilydd."}, {"text_idx": "#000012", "text": "Byddant yn cynnig apwyntiad i ti\nParatoi ar gyfer yr apwyntiad wrth ysgrifennu datganiad yn nodi beth sydd wedi bod yn digwydd adref, pam ti\u2019n teimlo bod y berthynas gyda dy rieni/gofalwyr wedi chwalu, a pam bod angen help arnat ti i symud allan. Os oes unrhyw niwed neu gamdriniaeth wedi bod yn digwydd, cynnwys y manylion yma\nCer a\u0302 ID gyda thi \u2013 tystysgrif geni, pasbort, trwydded yrru, cerdyn meddygol, neu ddatganiad banc gyda chyfeiriad arno\nOs yw dy rieni wedi gofyn i ti adael, gofynna iddynt ysgrifennu llythyr yn cadarnhau hyn\nOs nad ydynt yn ystyried dy sefyllfa yn argyfwng, yna gall gymryd wythnosau neu fisoedd cyn i Wasanaethau Tai neu Blant ddod i benderfyniad am yr hyn fydd yn digwydd nesaf. Os yw\u2019r perthynas adref yn gwaethygu yn y cyfnod yma, gad iddynt wybod\nBydd Gwasanaethau Tai a Phlant yn gofyn cwestiynau i ti a dy rieni/gofalwyr am y sefyllfa, i weld os yw\u2019n bosib i ti barhau i fyw gartref. Yn aml maent yn cynnig cyfryngu teuluol trwy sefydliad digartrefedd fel Llamau"}, {"text_idx": "#000014", "text": "Os oes ffraeo parhaus sy\u2019n cynnwys ymddygiad bygythiol, camdriniaeth neu drais, mae\u2019n rhaid i ti chwilio am help i gadw dy hun yn ddiogel a newid dy sefyllfa cyn gynted a\u0302 phosib."}, {"text_idx": "#000017", "text": "Galwa 999 os wyt ti mewn perygl mawr. Os wyt ti\u2019n profi camdriniaeth ddomestig neu drais rhywiol, cysyllta a\u0302 llinell gymorth Byw Heb Ofn am ddim 24 awr y dydd, 7 diwrnod yr wythnos. Manylion cyswllt isod."}, {"text_idx": "#000018", "text": "Siarad a\u0302 MeicMae Meic yn llinell gymorth ddwyieithog i blant a phobl ifanc hyd at 25 oed yng Nghymru. Cysyllta os wyt ti\u2019n poeni am rywbeth, gyda chwestiynau, neu angen gwybodaeth neu gyngor. Gallem dy roi ar y llwybr cywir os wyt ti\u2019n cael trafferth gwybod pwy i gysylltu. Gallem hyd yn oed helpu ti i siarad gydag eraill os yw hyn yn anodd i ti. Mae Meic yn gyfrinachol, ond os wyt ti\u2019n dweud rhywbeth wrthym sydd yn achosi ni i boeni am dy ddiogelwch, bydd rhaid i ni ddweud wrth rywun gan fod gennym gyfrifoldeb i gadw ti\u2019n ddiogel. Ni fyddem yn gwneud hyn heb siarad trwyddo gyda thi gyntaf.Ffonia: 080 880 23456 Tecstia: 84001Sgwrs ar-lein"}, {"text_idx": "#000020", "text": "LlamauElusen ddigartrefedd yn cefnogi pobl ifanc a merched yng Nghymru.Clicia am y wefan"}, {"text_idx": "#000021", "text": "Byw Heb OfnLlinell gymorth i ferched sy\u2019n dioddef camdriniaeth neu drais rhywiol yn y cartref.Clicia am y wefanFfonia: 0808 80 10 800Tecstia: 07860077333E-bost: info@livefearfreehelpline.walesSgwrs ar-lein"}, {"text_idx": "#000022", "text": "Y SamariaidOs wyt ti mewn trallod emosiynol, yn cael trafferth ymdopi, neu mewn perygl o hunanladdiad, gallet ti siarad a\u0302\u2019r Samariaid.Clicia am y wefanFfonia: 116 123 (gwasanaeth 24/7 am ddim)Am wasanaeth Cymraeg: 0808 164 0123 (bob dydd 7yh \u2013 11yh)E-bost: jo@samaritans.orgSgwrs ar-lein (cynllun peilot oedd hwn pan ysgrifennwyd y blog yma)"}, {"text_idx": "#000027", "text": "Oes rhywun yn gwrando arnat ti?"}, {"text_idx": "#000028", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000032", "text": "Torri\u2019r Distawrwydd: Camdriniaeth a Thrais Rhywiol"}]